Video: Warm jou teleskoop op‘n Skermskoot uit die jongste episode van ‘Byt en buskruit’. So 80 km van Adam Tas se huis, in die hartjie van die Bosveld, is daar ŉ beeldskone plaas met die naam van Buisdorings waar die wild los rondloop. Tas het sy goeie vriend Bakkies Botha na dié plaas genooi om saam met hom te kom jag in die jongste episode van Byt en buskruit. Hulle het saam gejag vir Helpende Hand se #HelpJag-projek wat help om 8 000 behoeftige kleuters van ŉ gebalanseerde maaltyd te voorsien. Soos gewoonlik het Tas ook ŉ handige wenk vir die jagters wat wintersoggende trotseer om die pot vol vleis te hou. Hy verduidelik hoekom dit belangrik is om jou teleskoop warm te maak in die video hier onder. Moenie hierdie episode van Byt en buskruit misloop nie. Elke episode word weekliks op Dapper Media bekendgestel waar dit heeltemal gratis aanlyn gestroom kan word. Al wat jy nodig het, is toegang tot die internet en ŉ Dapper Media-rekening. Klik hier om gratis op Dapper Media te registreer.